Tvrdenie, že "adresu je možné určiť aj rozostavanej budove" nie je pravdivé, pretože ku žiadosti o pridelenie súpisného čísla sa prikladá aj kolaudačné rozhodnutie. Vzhľadom na tebou uvedený zákon zjavne nemusí byť ešte právoplatné, ale podstatné je, že kolaudačný proces musel prebehnúť a stavebný úrad vydal kolaudačné rozhodnutie. Právoplatnosť nadobúda myslím do 14 dní (ak bolo vyvesené na úradnej tabuli, napr. lokalita bola posudzovaná v EIA), ale v určitých prípadoch ak sa stavebník vzdá práva na odvolanie, tak právoplatnosť nadobúda okamžite po vydaní.

Vzhľadom na to, že adresy do OSM nenahadzujeme okamžite po zverejnení v registri adries, tak sa môžme spoľahnúť na predpoklad, že keď má budova pridelenú adresu, nejedná sa o rozostavanú stavbu. To, že v katastri je budova ešte stále tak evidovaná je spôsobená nečinnosťou stavebníka, ktorý je povinný po pridelení súpisného čísla doniesť jedno potvrdenie na katastrálny úrad, ktorý má 60 dní na to, aby to zapísal (nejedná sa o Vklad, ale o Zápis).

Podľa časových možností zopár takýchto nezrovnalostí opravím, ale kľudne sa nechám predbehnúť :)

Čo sa týka tých duplicít ref:minvskaddress, už mi o tom písal aj @Klerik7 (v polovici februára), ale nepodarilo sa mi to vyriešiť v JOSM len s pomocou MapCSS validátora. A na písanie plugin-u, prípadne pretláčanie nového pravidla cez JOSM developerov nemám naozaj čas :(